open-index/open-wikipedia-markdown huggingface dataset:
Herøy kirke (Møre og Romsdal)

**Herøy kirke** (Herøy kyrkje) er en arbeidskirke i Fosnavåg i Herøy i Møre og Romsdal. Den er en del av Den norske kirke og hører til Søre Sunnmøre prosti i Møre bispedømme. Kirken har 700 sitteplasser, og ble vigslet av biskop Odd Bondevik 16. februar 2003. Kirken er den fjerde kirken i Herøy og ble bygget etter at den tredje kirken brant til grunnen 26. desember 1998. 

## Historie
Den første kirken i området ble bygd på øyen Herøy i tidlig middelalder. Dette var en liten steinkirke som var hovedkirke for hele ytre Sunnmøre. Kirken ble revet i 1859, og erstattet av en trekirke. I 1916 ble sognet delt, og kirken ble revet. Herøy hovedkirke ble så bygd i Skaret i Fosnavåg, mens Indre Herøy kirke ble bygd i Stoksund. Herøy hovedkirke brant ned natt til andre juledag 1998. Mange kunstverk fra middelalderen gikk tapt i brannen.

### De tidligere kirkene i Herøy

*Herøy steinkirke
*Herøy kirke (1859)
*Herøy kirke (1916)

## Bilder
 

Fil:Herøy gamle kirkested.jpg|Den gamle kirkegården på Herøya, der de to første kirkene stod.
Fil:Herøy kirke 2 T312 01 0020.jpg|Kirke nr. 2
Fil:Herøy kirke 2 T312 01 0027.jpg|Altertavlen som sto i de tre første kirkene og gikk tapt i barannen.
Fil:Herøy kirke brenner ii.jpg|Herøy kirke brenner 2. juledag 1998.
Fil:Herøy kirke brenner.jpg|Brannmannskaper kjemper mot brannen.


## Dagens kirke
Dagens kirke ble vigslet i 2003. Kirken har 700 sitteplasser, når man tar alle forsamlingsrom med i betraktningen, og er på tilsammen 2300 kvadratmeter, fordelt over to etasjer. Kirkekontoret for Herøy sokn ligger også i kirken.

### Utsmykking
Kunsten i kirken er laget av Per Odd Aarrestad. Han kaller midtgangen i kirken for «menneskets livsakse». I midtgangen er det sju relieff som skal symbolisere veien til Gud. Alterutsmykkingen er 18 meter høy, og blir kalt «himmelaksen». Den skal peke mot Gud. Alterskapet er skåret i tre og har to motiver. Åpnet viser den Kristussymbolene XP og krone i tillegg til symboler knyttet til Bibel og sakramenter. Lukket viser det den lidende Kristus. Over alteret henger et kors i laminert glass og speil. Det er også flere glassmalerier på ulike vegger i kirken.

### Alter, døpefont og prekestol
Alteret, døpefonten og prekestolen ble tegnet av Aslaug Øyehaug og Benedikte Holmberg . På alteret ligger det en stilisert alterduk i stål. Duken har en bord av ulike kristne kors. Nederst på alteret er det preget korsornamenter inn i betongen. Døpefonten har et rom der det ligger en bit av den gamle døpefonten fra 1572, som ble ødelagt i brannen. Døpefonten er preget med en duevinge. Dåpsfatet er laget i glass av Ine Harrang. Prekestolen har ornamentmotiv av kornaks.

### Orgelet
Orgelet er bygd av Jehmlich Orgelbau fra Dresden i Tyskland, og ble vigslet 30. november 2003.

## Referanser


## Eksterne lenker
* ''Om Herøy kyrkje'' – Menighetens egne sider, med informasjon om kirken og brannen.
* 
*
Norsk Rocks Skattkammer vol 1 (Samlealbum)

***Norsk Rocks Skattkammer vol 1*** er et samlealbum med norsk rock fra 2001.

Albumet ble utgitt på Backstage Records, og er en samling av rockelåter fra Trondheim innspilt på 1960-tallet.

## Sporliste
# The Saunters – «Trondhjæm Trondhjæm» (Partos/Hansen)
# Difference – «Ballad of a Broken Heart» (Gafseth)
# The Vikings – «Teen Scene» (Randazzo)
# The Firestones – «I've Been Wrong» (Ransford)
# The Meswick Group – «She Won't Sing» (Holst)
# The Shirrows – «You Better Move On» (Alexander)
# The Playmates – «A Love Like Ours» (Holland/Dozier)
# The Saunters – «Domino» (Ferrari)
# Difference – «This Town Ain't the Same Anymore» (Lewis/Clarke)
# The Shirrows – «Jenny, Jenny» (Penniman/Johnson)
# The Shirrows – «Shakin' All Over» (Heath)
# The Vikings – «Dovre Express» (Haugan)
# The Meswick Group – «Just Like You» (Holst)
# Difference – «Tree of Love» (Gafseth/Mylius/Johansen)
# The Firestones – «Take Your Time» (Petty/Holly)
# The Tequila Sextet – «Temptation» (Brown)
# Missing Links – «Movin'» (Lester)
# The Firestones – «Something I Gotta Tell You» (Blakeley)
# The Saunters – «Besame Mucho» (Velasquez)
# Difference – «Sweet Sounds Everywhere» (Mylius)
# Saunters, Inc – «Sea of Love» (Khoury/Baptiste)
# Saunters, Inc – «You're the One for Me» (Sedaka/Greenfield)
# Saunters, Inc – «Let It Down Easy» 
# Saunters, Inc – «I'll Be Doggone» (Robinson/Moore/Tarpin)
# Saunters, Inc – «If You Gotta Make a Fool of Somebody» (Clark)
# Saunters, Inc – «It's Just for You to Say» (Dittrich)
# Saunters, Inc – «Midnight Train» 
# Circulation – «Tally Man» (Gouldman)
# The Shamrocks – «På vift» (Aune/Okstad)

## Kilder
*
James Ingram

**James Ingram** (født 16. februar 1952, død 29. januar 2019) var en amerikansk soulmusiker, låtskriver og produsent. Han er best kjent som vokalist, men han spilte både piano, trommer og gitar. Han fikk to nummer-én-singler i USA. I 1983 samarbeidet han om å skrive «P.Y.T. (Pretty Young Thing)» med Quincy Jones.

## Referanser

## Eksterne lenker
* 
* 
* 
*
Norges beste uterom

**Norges beste uterom** er en norsk konkurranse arrangert av Norsk kommunalteknisk forening sammen med Norske anleggsgartnere, miljø og landskapsentreprenører.  Alle offentlige og private uterom kan siste fem år er aktuelle. Det er en klasse for byer og en klasse for tettsteder og friluftsormåder. Den første kåringen av var i 2005. I 2008 ble konkurransen holdt under varemessen Miljø & Teknikk/Kommunalteknikk 2008.

KS samt NFK via Forum for fysisk planlegging og Forum for veg og samferdsel innbyr kommunale uterom til konkurranse over hele Norge.

Samtlige uterom som er oppført av kommunen kan medvirke i konkurransen. Det er på samme tid fokus på å skulle høyne kvaliteten på kommunenes offentlige uterom.

Juryen kommer til å bedømme uterommene på basis av innsendte tegninger, slik som plantegning av uterommet, perspektivtegning, en beskrivelse, digitale bilder samt film.

## Tildelinger
* 2013: Ladeparken i Trondheim (klasse for byer) og Bjørndalen i Fredrikstad (tettsted/friområde).

## Referanser
Theodor Westergaard

**Theodor Fredrik Westergaard** (født 6. desember 1874 i Danmark, død 9. februar 1941) var offiser i Frelsesarmeen, kjent som «Solskinnsgeneralen» etter å ha vært leder i Finland fra 1930 til 1935 og i deretter leder i Norge fra 1935 til hans død i 1941 da han ble etterfulgt av Joachim Myklebust (1874–1955) som kom fra stillingen som leder i Danmark.
## Biografi
Westergaard hadde en streng oppvekst som adoptivbarn hos handelsmannen Peder Madsen Westergaard i Nyboder, en forstad til København. Etter en tid som kontorlærling knelte Theodor i 1892 ned ved Frelsesarmeens botsbenk  til tross for morens og den avdøde farens motstand. Han ble en hyppig spaltist i Krigsropet   og fikk jobb i hovedkvarteret, før han i 1895 ble løytnant og startet på Frelsesarmeens Krigsskole. Sammen med andre offiserer lyktes Westergaard å under mye lokal motstand etablere kontor i Køge og Fredensborg, og ble forfremmet til kaptein og privatsekretær under oberst Johan Ögrim (1853–1938), såvel som korpsleder i Næstved og dernest Odense.

Han ble i 1898 gift med medstudent og offiser Mette Juliane Kathrine Larsen (1876–1946) fra Middelfart i Danmark, og dro til Norge som privatsekretær og tolk for kommandør William Ridstel, i 1900 forfremmet til ensein og i 1902 forflyttet til Trondheim og året etter tilbake til Oslo som leder av Frelsesarmeen Tempelet korps med fulle hus. I Bergener han blant annet tolk for predikanten Samuel Logan Brengle (1860–1936), og blir adjutant og i tre år reisende sekretær for det norske hovedkvarter med ansvar for samaritanarbeid.

Etter en lengre sykdomsperiode ble han aspirantsekretær i Danmark og tolk for ho Lucy Booth-Hellberg (1868–1953), leder for den danske Frelsesarmeen, og i 1911 tolk og ledsager for armeens stifter, han William Booth (1929–1912). I 1912 blir han major, sendt til Island og er æresvakt ved William Booths båre. Så ble han i 1914 nasjonal barne- og ungdomssekretær i Danmark. Fra 1919 var han brigader stasjonert i Oslo som krigsskolesjef, fra 1922 oberstløytnant og fra 1926 divisjonssjef for et trettitall korps i Nottingham og Derby i England. I 1929 får Westegaard ordre som sjefsekretær for Frelsesarmeen i Nederland  og blir endog oberst og Nederlands representant i begravelsen til general Bramwell Booth (1856–1929).

Etter tre år i Nederland etterfulgte Westergaard kommandørløytnant R. Gundersen som leder i Finland. Her drev han nødhjelpsarbeid og startet fengselsarbeid. Den siste kongressen Westergaard hadde i Finland ble ledet av general Evangeline Booth (1865–1950).  Hans siste oppdrag var å være leder for Frelsesarmeen i Norge fra 1935 til sin død i 1941. Han valgt til formann i Kristenfolkets edruskapsråd (stiftet 1925), døde på Bethanien sykehus og ble begravet fra Calmeyergatens Misjonshus med tusenvis i gatene.

Blant hans sju barn var Kaare Westergaard (1907–1976) norsk leder fra 1962 til 1966 og i Nederland fra 1966 til 1971. En annen sønn, Thorbjørn Westergaard var en tid landssekretær i Den norske sjømannsmisjon.

__NOTOC__

## Referanser
The Playmates

**The Playmates** var et band fra Trondheim.

Bandet startet opp i 1966. De spilte soulmusikk, bl.a Aretha Franklin låter og diverse Motown materiale. Senere gikk de over til å spille rock, som på albumet *[[Meet The Playmates]]* (1975). Bandet turnerte sammen med britiske The Small Faces.

## Medlemmer
*Rigmor Østmo – vokal og gitar (1966–1977)
*Berit Langø – bass (1966–1970) (trommer 1975- 1977)
*Irene Lund – trommer (1966–1970)
*Inger Lise Rasmussen – gitar (1966–1977)
*Ellen Waaler – vokal (slutten av 60-tallet)
*Heidi Holås – bass (1975–1977)
*Grethe Nilssen – orgel (1975–1977)

## Diskografi
*«Gå forbi» / «Gi ikke opp» (single, 1967)
**[[Meet The Playmates]]* (album, 1975) 
*«Wait And See» / «Leavin' For Love» (single, 1975)
*Diverse Artister – *[[Norsk Rocks Skattkammer vol 1 (Samlealbum)|Norsk Rocks Skattkammer vol 1]]* (samlealbum, 2001)

## Eksterne lenker
*
Brian Ferneyhough

**Brian John Peter Ferneyhough** (født 16. januar 1943 i Coventry) er en engelsk komponist.

Hans musikk har et modernistisk uttrykk, og den er skapt gjennom bruk av komplekse serielle komposisjonsteknikker. Kompleksitet er et nøkkelord i hans arbeider. Musikken er i mange lag, og partiturerne er svært detaljerte og stiller svært høye krav både til musikerne og tilhørerne.

I 2007 mottok han Ernst von Siemens' musikkpris for sitt virke.

## Referanser


## Eksterne lenker
* Biografi og oversikt over verk
Norsk Rock (samlealbum)

***Norsk Rock*** er et samlealbum på fem LP-er utgitt i 1983 av Polydor.

Samlingen omfatter norsk musikk utgitt fra slutten av 50-tallet til og med 1983. Utgitt av De norske Bokklubbene.

## Sporliste
# «Tennesee Toddy» – Rocke-Pelle
# «20 Flight Rock» – Per Elvis Granberg
# «King Creole» – Roald Stensby
# «Lotta Lovin'» – Jan Rohde
# «Splash Splash» – Rocke-Pelle
# «Only Sixteen» – Jan Høiland
# «Ready Teddy» – Per Elvis Granberg
# «Piken i dalen» – The Quivers
# «Stimbelin Guitars» – The Beatniks
# «Gjest Baardsen» – The Zodiacs
# «Kangaroo Walk» – The Cannons
# «Theme from The Saunters» – The Saunters
# «Lise Lotte» – The Sharks
# «Dovre Express» – The Vikings
# «Eg ser deg utfor gluggjen» – The Vanguards
# «Ebb Tide» – The Pussycats
# «Poison Ivy» – The Cool Cats
# «I Call It Pretty» – Public Enemies
# «Mot ukjent land» – The Vanguards
# «Fly Me To the Moon» – The New Beatniks
# «Boom Boom» – The Pussycats
# «Graveyard Paradise» – 1-2-6
# «Papa's Got a Brand New Caddilac» – Little Earl and the Sapphires
# «Lady Jane» – The Mojo Blues
# «Don't Throw Stones» – The Firebeats
# «That'll Be The Day» – Nilsen, Larsen and the Stringers
# «Ballad of a Broken Heart» – Difference
# «Get Closer» – Wentzel
# «Vampire Tango» – Taboo
# «Hall of the Mountain King» – Aunt Mary
# «14 Pages» – Prudence
# «All We Have Is the Past» – Popol Vuh
# «People in Motion» – Saft
# «Coloures Dreams» – Ruphus
# «Langt igjen til Royal Albert Hall» – Åge Aleksandersen
# «Working Class Hero» – Fresh Air
# «Restless Man» – Hole in the Wall
# «Rekkene» – Asbjørn Krogtoft
# «Cocaine Joe» – George Keller
# «Times Drawing Circles» – Flying Norwegians
# «Take the Road Across the Bridge» – Junipher Greene
# «Let's Twist Again» – Jonas Fjeld Rock n' Rolf Band
# «Boogie On» – Jonas Fjeld Band
# «Queen of All Queens» – Popol Vuh
# «Heartbreak Queen» – Alex
# «Turn on to the Music» – New Jordal Swingers
# «Say We're Not Apart» – Trond Granlund
# «They Don't Clap Losers» – Jahn Teigen
# «Æ e trønder æ» – Prudence
# «En dags pause» – Jahn Teigen
# «Reinlender» – Folque
# «Stanga haue i veggen» – Åge Aleksandersen
# «Ka fan e du så gla fer» – Terje Tysland
# «Rock Machine» – New Jordal Swingers
# «Split the Band» – Subway Suck
# «Æ e nordlenning æ» – Unit Five
# «Mammadalt» – ZOO
# «Siste reis» – Veslefrikk
# «Big Burden» – Young Lords
# «Slutt å røyke» – Broadway News
# «Forelska i lærern» – The Kids
# «Berit» – Lumbago
# «Trega deg igjen» – Stavangerensemblet
# «Tenk om» – Marit Mathiesen
# «Sin egen stil» – Jannicke
# «Om det ikke går buss» – Nøkken

## Kilder
*
Carl Friedrich von Siemens

**Carl Friedrich von Siemens** (født 5. september 1872 i Berlin, død 9. september 1941 i Heinendorf ved Potsdam) var en tysk industrileder og leder for Siemenskonsernet i perioden 1919 til 1941. Han er gravlagt på Südwestkirchhof Stahnsdorf.

## Referanser
Oslo Fashion Week

**Oslo Fashion Week**  (OFW) var et norsk motedesign-arrangement. Pål Vasbotten var gründer av og leder for moteuken som ble avholdt for første gang i februar 2004. OFW ble arrangert to ganger i året – og ble nedlagt grunnet samarbeidsproblemer og manglende interesse fra motebransjen. Formålet var å fremme norsk motedesign i Norge og internasjonalt.

I samarbeid med magasinet Henne delte OFW ut motedesignprisen "Nåløyet" til årets beste norske designer. Prisen deles ut ved moteuken i februar.
Tidligere vinnere av Nåløyet: Arne & Carlos (2004), So Hee (2005), Ida Gullhav (2006), Siv Støldal (2007), Batlak og Selvig (2008), FIN – Per Åge Sivertsen (2009), Mardou & Dean (2010)

## Eksterne lenker
*
BW Gas

**BW Gas** var et norsk rederi, som var en del av BW Group. BW Gas videreførte gasstankerdelen av det tradisjonelle norske rederiet Bergesen DY og var den største transportøren av flytende petroleumsgass (LPG) i verden på 2000-tallet. BW Gas hadde dessuten ønske om bli størst på frakt av flytende naturgass.

BW Gas ble tatt av Oslo Børs i 2008 og senere delt i to: BW LPG (På Oslo børs fra 2013) og BW LNG

BW Gas hadde hovedkontor i Oslo, på Bergehus og hadde på det meste en flåte på rundt 100 skip.

Administrerende direktør var Jan Håkon Pettersen siden 2003.

Styreleder var Dr Helmut Sohmen siden 2003.
## Referanser


## Eksterne lenker
*
Meet The Playmates

**Meet The Playmates** er et studioalbum utgitt av den norske jentegruppa The Playmates.

Albumet ble utgitt som LP i 1975 på Philips Records, med katalognummer 9114 004. Albumet er en samling av rockelåter. Fotograf var Arnes Foto, produsent var Arnt Pettersen. Albumet ble innspilt i Arctic Studios i Trondheim

## Sporliste
#«Shakin' All Over» (3:30) (Heath)
#«Just a Little» (2:27) (Chotas)
#«Jailhouse Rock» (1:39) (Leiber, Stoller)
#«Let It Be Me» (2:37) (Becaud, Curtis, Delanoe)
#«Good Golly Miss Molly» (2:37) (Marascalco, Blackwell)
#«Bare gå» (2:42) (Calilli, Brown, Sansome)
#«Shoorah Shoorah» (2:19) (Toussaint)
#«Please Mr. Postman» (3:02) (Dobbins, Garrett, Gorman, Holland, Bateman)
#«All Shook Up» (2:51) (Presley, Blackwell)
#«I'm Gonna Knock on Your Door» (2:03) (Schroeder, Wayne)
#«I Wanna Be Your Man» (2:45) (Lennon, McCartney)
#«Gi ikke opp» (2:15)  (Maurice / Rufus)

## Kilder
*
Johannes Befring

**Johannes Befring** (født 9. mai 1893 i Jølster, død 8. februar 1975 i Oslo) var offiser i Frelsesarmeen. Han ble offiser i 1912. 

Befring var misjonær i Indonesia fra 1914 til 1922. Før han ble frelsesoffiser hadde han arbeidet ved pleieanstalten for spedalske i Bergen, og denne pasientgruppen arbeidet han også med på Java i Indonesia.

I 1921 ble han gift på Java med Jenny Thorsen. Året etter vendte ekteparet tilbake til Norge på grunn av sykdom.

Etter å ha vendt tilbake til Norge fikk han litterære oppgaver ved Frelsesarmeens hovedkvarter. Han var sjefredaktør i bladet *Krigsropet* og litteratursekretær fra 1944 til han ble pensjonert i 1958. Befring fikk i 1955 Kongens fortjenstmedalje i gull. Han var sterkt engasjert i Frelsesarmeens sosialarbeid, og skrev flere bøker om dette arbeidet. Han skrev også en rekke bøker med stoff fra Indonesia, både skjønnlitterært og sakprosa.

## Bøker av Johannes Befring
* *Mennesker i nød* (1930)
* *Smaragdøen under ekvator* (1931)
* *Blant spedalske og tiggere* (1941)
* *Brunt gull* (1949)
* *I skyggen av Boro Boddo og Merapi* (1942)
* *Palmeskygget strand* (1946)
* *Salami. Fortelling fra Sumatra* (1946)
* *Skjebner og skikkelser* (sammen med Ida Mathisen, 1954)
* *Skygger* (1955)
* *Hodejegernes venn* (1960)
* *En maktig kvinne.Fra [[Ida Mathisen]]s etterlatte papirer* (1966)

## Referanser
Charles Norum

**Charles John Norum** (1927&ndash;2003) var forfatter og offiser i Frelsesarmeen.
 
Han var fra Tønsberg og ble frelsesoffiser i 1948. Han giftet seg i 1958 med Conny Aasnæs. Norum hadde ordrer i Norge og Frankrike og var i 15 år knyttet til Frelsesarmeens litteraturavdeling. Han var ettersøkelsessekretær i åtte år og Frelsesarmeens informasjonssjef i en årrekke. 

Norum skrev flere bøker, blant annet historieboka til Frelsesarmeens 100-årsjubileum i 1988, *Med kjærlighetens våpen: Frelsesarmeen i Norge 100 år*.

## Referanser
Paula Dobriansky

**Paula Dobriansky** (født 14. september 1955 i Alexandria i Virginia) er en amerikansk politiker.

## Liv og virke
### Bakgrunn
Hun er datter av den ukrainsk-amerikanske antisovjetiske økonomen of aktivisten Lev Dobriansky som var initiatvitaker til Captive Nations Week under Eisenhoweradministrasjonen.

Dobriansky har studert ved Georgetown Universitys diplomatiskole i Washington D.C og ved Harvard University.

### Karriere
1. mai 2001 utnevnte president George W. Bush henne til Under-Secretary of State for Democracy and Global Affairs i utenriksdepartementet. 15. februar 2007 ble Dobriansky spesialutsending til Nord-Irland, hvor hun overtok etter Mitchel Reiss, som innehadde denne posisjonen i tre år.

Hun var regjeringens talskvinne i spørsmål om klimaforandringer og global oppvarming. Hun har vært forsvarer av Bush-administrasjonens nei til å ratifisere Kyoto-avtalen.

##### Bali-konferansen
Dobriansky ble konfrontert med buing av de øvrige deltakerne under Bali-konferansen, før hun avslutningsvis ga etter for et stort internasjonalt press og gikk med på klimaveikartet. Derpå forklarte president George W. Bush at han ikke var fornøyd med kompromisset.

## Referanser
Bernhard Slettholm

**Bernhard Slettholm** (født 12. juni 1925, død 30. januar 2013) var tidligere forliksmann og lokalpolitiker i Oslo.

Slettholm var medlem og varamedlem av Oslo bystyre i 20 år. Han har også hatt følgende verv: formann i Edruskapsnemnda i Oslo i åtte år, medlem av sosialutvalget og helse- og sosialkomiteen i Oslo i tretten år, og leder i skole- og kulturkomiteen i Hellerud bydel. Han representerte KrF.

Han var utdannet fra Frelsesarmeens krigsskole, og var tidligere offiser i Frelsesarmeen i seks år og arbeidet i mange år som journalist i Folkets Framtid.De siste åtte årene i sitt yrkesaktive liv var han forliksmann i Oslo Østre forliksråd.

Han var far til komponisten og politikeren Yngve Slettholm.

## Referanser
Peder Staveland

**Peder Andreas Staveland** (eller *Peter*; 1909&ndash;1990) var en norsk misjonær og offiser i Frelsesarmeen. 

Han reiste fra Stord og ble offiser i 1932. Siden var han i mange år misjonær i Sør-Amerika, hvor han var sjefssekretær i Brasil og i Sør-Amerikas vestterritorium (som innbefatter Bolivia, Chile, Ecuador og Peru) Her var han også territorial leder fra 1969 til han ble pensjonert med rang som oberst i 1973.

Han var fra 1937 gift med Julie Odinsen (1908 – 2009).

## Ordener
* Ridder av St. Olavs orden

## Referanser
Gikling

**Gikling** er en gård i Sunndalen på Nordmøre. 
## Etymologi
Navnet kommer av *geitaklinga*. Geitaklinga er sammensatt av genitiv flertal av dyrenavnet *geit* og *klinga*. *Klinga* er en sideform av kringla som betyr krets eller ring og i navn brukes om noe avrundet for eksempel en høyde som stikker frem i en bue. Et fjell på nordsiden av dalen heter Klingfjellet og det er mulig at gårdsnavnet egentlig tilhører den del av fjellet som ligger nærmest overfor gården.
## Historie
Gården hørte til Romfo sogn.

Gården hadde på 1700- og 1800-tallet ti-femten mindre gårder og husmanssplasser under seg. Gården hadde sæterrett i den berømte Innerdalen som nås via bratte svinger upp fjellsiden i Sunndalen og gjennom Giklingdalen (ca. 1000 moh). Idag er denne turen en populær turiststi på 6-8 timer. 

Huset på gården er fra ca. 1630 og ble flyttet stokk for stokk til dets nåværende plass siden man var redd for at brann skulle spre seg mellom husene i det gamle gårdstunet.

## Lakseelv
Til gården hører ca. 2 km av den berømta lakselva Driva. Denne var under 1960- och 1970-talet rangert som den nest beste lakselv i Norge målt i antall tonn fisket laks.

## Referanser
Statsautoriserte translatørers forening

**Statsautoriserte translatørers forening** (STF) organiserer dem som har bestått eksamen i oversettelse av en allmennspråklig tekst, økonomisk-administrativt, juridisk og teknisk fagspråk og fått bevilling som statsautorisert translatør. Foreningen, som ble stiftet 14. november 1913, er en av verdens eldste oversetterforeninger. Den har for tiden ca. 200 medlemmer.

**Translatøreksamen** er landets høyeste kvalifikasjon for skriftlig oversettelse til/fra norsk av fagspråk. På grunnlag av bestått eksamen til og/eller fra fremmedspråket, kan man få bevilling som statsautorisert translatør fra NHH etter bemyndigelse fra Kunnskapsdepartementet, og man er da bemyndiget til å autorisere oversettelser med et eget, beskyttet stempel. 

Rundt 20 språk er representert blant foreningens medlemmer. På grunn av eksamenens høye vanskelighetsgrad er det bare noen få som er autorisert i mer enn ett språk. De fleste medlemmene arbeider som selvstendige næringsdrivende.

En god oversettelse av fagspråk krever betydelige kunnskaper i begge språk, i språkområdenes kultur og i de fagområder oversettelsen gjelder. En full forståelse av stoffets faglige innhold er et nødvendig grunnlag for en riktig oversettelse, som også må gis en adekvat og korrekt språklig form. Statsautoriserte translatører har ofte en betydelig og bred yrkeserfaring som bakgrunn før translatøreksamen avlegges.

STFs hjemmesider oppdateres jevnlig og inneholder stoff av interesse for alle som arbeider med oversettelse, samt for andre med interesse for språk.

**Translatørdagen** er et årlig tilbakevendende og anerkjent fagseminar arrangert av Statsautoriserte translatørers forening for medlemmer og andre som er interessert i språk og oversettelse.

STF deltar også i Oversetterforumet, et uformelt forum der flere andre norske oversetterforeninger deltar, som Norsk audiovisuell oversetterforening, Norsk Oversetterforening, Norsk faglitterær forfatter- og oversetterforening og **Norsk Tolkeforening**.

## Eksterne lenker
* STFs hjemmeside
Tolvtonemusikk

**Tolvtonemusikk** eller **dodekafoni** (gresk *dodeka*, «tolv» + *-foni*, «lyd, stemme») er en musikkretning som ble grunnlagt av Arnold Schönberg på begynnelsen av 1900-tallet og er en del av den såkalte atonale musikken. Den ble videre utviklet av Schönbergs elever, i første rekke Alban Berg og Anton Webern i det som ble kalt den andre wienerskole.

Tolvtonemusikken er i sin natur egentlig ikke en egen retning eller stil, som eksempelvis ekspresjonismen, men heller en musikalsk teknikk, tolvtoneteknikken. Grunnlaget i denne teknikken er *sekvensen* eller *toneraden*, som er en serie av toner hvor alle den kromatiske skalaens tolv toner inngår en gang. I den mest ortodokse tolvtonemusikken bygges deretter resten av stykket, harmonier og melodier, opp med ulike transformeringer av denne sekvensen som byggesteiner.

Da tolvtonemusikken første gang ble introdusert for publikum, fikk den svært tilbakeholden reaksjon, og de første utøvere fikk mye kritikk. Men etter hvert møtte denne musikkretningen større forståelse, og tolvtonemusikken er blitt en del av den teoretiske grunnlaget for moderne klassisk musikk.

I Norge har særlig Fartein Valen vært en eksponent for denne musikkretningen, men også andre, som for eksempel Antonio Bibalo, Gunnar Sønstevold og Finn Mortensen har skapt musikk innen denne retningen.

## Referanser


## Eksterne lenker
* 
* «Twelve tone square», Tolvtonet kvadrat for å finne alle kombinasjoner av en 12-tonesekvens
* «New Transformations: Beyond P, I, R, and RI» av Larry Solomon
Knut Holter

**Knut Holter** (født 12. oktober 1958) er en norsk teolog som fra 2022 er professor ved NLA Høgskolens avdeling for lærerutdanning.

Han er utdannet cand.theol. fra Misjonshøgskolen (1985) og dr.theol. fra Universitetet i Oslo (1993). Han har også en bachelorgrad i samfunnsvitenskap fra Universitetet i Oslo (2010). 

Holter var fra 2002 til 2022 professor i bibelvitenskap ved Misjonshøgskolen (som fra 2016 gikk inn i VID vitenskapelige høgskole). Som rektor for Misjonshøgskolen i perioden 2004–2010 ledet han blant annet arbeidet med utvikling og akkreditering av Misjonshøgskolen som vitenskapelig høgskole. 

Holter er også «extraordinary professor» ved University of Stellenbosch i Sør-Afrika, og har som forsker særlig arbeidet med analyse og nettverksbygging i forhold til afrikansk bibelvitenskap. 

Holter har ledet flere internasjonale forskningsprosjekt, senest (2014–2018) et NFR-prosjekt om bibeltolkning blant masaier. Han har gitt ut flere vitenskapelige monografier, og har også vært redaktør for flere antologier og tidsskrift innen samme tematikk.

## Referanser


## Eksterne lenker

* CV og bibliografi på Misjonshøgskolen sine hjemmesider
Prapawadee Jaroenrattanatarakoon

**Prapawadee Jaroenrattanatarakoon** (thai:ประภาวดี เจริญรัตนธารากูล [pra.pʰaː.wa.diː t͡ɕa.rɤːn.ra.ta.na.tʰaː.raː.kuːn] opprinnelig navn: **Junpim Kuntatean**) (født 29. mai 1984 i provinsen Nakhon Sawan i Nord-Thailand) er en thailandsk vektløfter.

Under VM i vektløfting i Doha i 2005 vant hun sølvmedalje i vektklassen 53 kg (også kalt fjærvekt). I universitets-VM i 2006 vant Prapawadee gullmedalje i samme vektklasse. Under OL 2008 i Beijing vant hun gull i fjærvekt med olympisk rekord på 221 kg. 

Prapawadee endret sitt navn i 2007 etter råd fra en spåkone som sa at det ville forbedre hennes sjanser til å vinne OL-gull. 

## Referanser


## Eksterne lenker
*
Fred Sinowatz

**Fred Sinowatz** (født 5. februar 1929 i Neufeld an der Leitha i delstaten Burgenland i Østerrike, død 11. august 2008) var en Burgenland-kroatisk politiker fra Sozialdemokratische Partei Österreichs, SPÖ. Sinowatz var Østerrikes forbundskansler (altså regjeringssjef) fra 1983 til 1986.

## Referanser
Luc Abalo

**Luc Abalo** (født 6. september 1984 i Ivry-sur-Seine, Frankrike) er en fransk håndballspiller. Han er kjent som spiller for Paris Saint-Germain Handball (PSG) i Frankrike 2012–2020 og det franske landslaget 2005–2021.

## Karriere
Han spilte inntil 2008 for US Ivry i hjembyen. Luc Abalos kallenavn *Skywalker* kommer av hans fantastiske evne til å hoppe inn mot mål fra kantplassen sin og henge enormt lenge i luften.

Abalo debuterte på landslaget 25. juni 2005. Han spilte på laget som vant EM 2006, OL 2008, VM 2009, EM 2010, VM 2011, OL 2012, EM 2014, VM 2017 og OL 2020 som ble arrangert 2021. Han tok sølv under Sommer-OL 2016. Han har dessuten tredjeplasser fra EM 2008, EM 2018 og VM 2019 og fjerdeplasser fra VM 2007 og VM 2021.

Sesongen 2020–2021 spilte han for Elverum Håndball I Norge og fikk både serie- og cup-gull.

Han ble i 2008 slått til ridder av den franske Æreslegionen.

## Referanser



## Eksterne lenker
* 
* Profil hos det franske håndballforbundet
* Spillerstallen hos BM Ciudad Real
Burgenland-kroater

**Burgenland-kroater** (ty. *Burgenland-Kroaten*, kroat. *Gradišćanski Hrvati* []) er betegnelsen på den kroatiske minoriteten som lever i grenseområdene mellom Østerrike og Ungarn. Ifølge folketellingen i 2001 var det 16&nbsp;283 personer i den østerrikske delstaten Burgenland som beskrev seg som Burgenland-kroater. Burgenland-kroatene nedstammer fra kroater som flyktet under tyrkerkrigene, spesielt fra den såkalte Militærgrensen, og som slo seg ned i den vestlige delen av det daværende Ungarn. Østerrikes tidligere forbundskansler Fred Sinowatz var Burgenland-kroat.
Hucul

**Hucul** er en liten hesterase fra Polen. Huculen er en av de rasene som er etterkommere i rett linje etter den utdødde primitive Tarpanen. Iblant kalles den til og med skogstarpan selv om rasen høre hjemme i Karpatene og egentlig er en bergsponny. Hucul er den vanligste typen ponny på polske gårder og en utmerket arbeidsponny. Den er sterk og veldig hardfør. Hestene er rolige og fornuftige og blir 125–135cm høy. Fargene man finner i rasen er brun, blakk eller botet.
Bjørg Tysdal Moe

**Bjørg Tysdal Moe** (født 6. mars 1954 på Sand) er en norsk politiker (KrF). 

Bjørg Tysdal Moe ble født på Sand, men har vært bosatt i Stavanger i en årrekke. Moe har utdannelse innen samfunnsfag, økonomi og kristendomsfag. Moe var medlem av Stavanger bystyre 1991–1995, og medlem av Stavanger formannskap 1995–2019. I kommunens helse- og sosialstyre var hun nestleder 1991–1995 og leder 1995–1999. Hun var medlem av hovedstyret i KS fra 1999 og nestleder fra 2008 til 2012. Bjørg Tysdal Moe var også varaordfører i Stavanger fra 1999 til 2019.   

Som varaordfører har hun vist et sterkt engasjement for bærekraftig byutvikling og miljø. Hun ledet blant annet Grønn By og Agenda 21, og satt som styremedlem i Forus Næringspark, Stavanger Utvikling KF og Nordic Edge. 

Moe var 3. vararepresentant til Stortinget fra Rogaland 2005–2009.

Hun ble valgt til 2. nestleder i Kristelig Folkeparti i 2011 og var 2.nestleder i 4 år.

Bjørg Tysdal Moe er valgt inn i Rogaland fylkesting for perioden 2019-2023, og er medlem i Regional-, kultur- og næringsutvalget. Hun er også  leder for Stavanger kirkelige fellesråd, Hinna menighetsråd og sitter i styret i Stavanger Symfoniorkester.

## Misjonsengasjement
I oppveksten ble hun engasjert i Det Norske Misjonsselskap, og ble valgt til leder av landsungdomsrådet. I 2020 ble hun valgt som ny styreleder i organisasjonen.

## Referanser


## Eksterne lenker
* 
* 
* Bjørg Tysdal Moe styrevervregisteret KS
Grini-museet

**Grinimuseet** er et museum på Grini i Bærum kommune i Akershus, og er en del av Akershus største gruppering av museer: MiA - Museene i Akershus. Museet åpnet den 8. mai 1996, og jobber med å formidle livet i Grini fangeleir under andre verdenskrig.

I 2017 startet MiA - Museene i Akershus arbeidet med å utvikle nye utstillinger for en 500 kvm stor brakke på Grini. Brakken inneholder en rekonstruksjon av et fangerom, auditorium og utstillingsrom.

## Om Grini fangeleir
Leiren ble opprettet av tyskerne 14. juni 1941 i kvinnefengselet på Ila i Østre Bærum. Fengselet var påbegynt 1938 og praktisk talt ferdig 1940, men ennå ikke tatt i bruk. Det var blitt brukt til internering av krigsfanger (offiserer) i april–juni 1940. Den første tiden var det ikke flere fanger enn at de kunne innkvarteres i fengselsbygningen, men så steg fangetallet utpå våren 1942 til over 1000. Etter at områdene rundt den opprinnelige fengselsbygningen var ryddet for skog, ble det reist en «brakkeby» med over 30 brakker for innkvartering, verksteder, sykesaler, osv. Til tross for store transporter til Tyskland (særlig 1943, da ca. 2000 ble sendt) steg fangetallet meget sterkt, særlig høsten 1942 og i 1944, og leiren ble helt overfylt. Toppbelegget var på ca. 5400, hvorav ca. 600 kvinner.

Grini var den største tyske fangeleiren i Norge under 2. verdenskrig. Av de nesten 20&nbsp;000 fangene som var innom leiren i krigsårene, var det mange «tause helter». Men ikke minst var det en rekke personligheter som senere skulle bidra til å forme etterkrigstidens Norge, slik som Einar Gerhardsen, Obos-leder Martin Strandli og Odd Nansen, samt Ingrid Bjerkås, Johan Borgen, Ingeborg Refling Hagen, Arnulf Øverland og Francis Bull – for å nevne noen. 

## Referanser
Bertha Hansen

**Bertha Hansen** (1870&ndash;1963) var en norsk frelsesoffiser. 

Hansen var den første norske som meldte seg til tjeneste som offiser i Frelsesarmeen etter at organisasjonen kom til Norge 22. januar 1888. Hun møtte Frelsesarmeen på Grønland rett etter at de var startet opp. Av nysgjerrighet gikk hun på møte, og da stabsoffiser Jeanna Corneliussen etterlyste noen som «ville ofre seg for Gud», følte unge Bertha at dette var hennes plass.

## Kadett

Hansen ble aldri innvidd som soldat i Frelsesarmeen, det var det ikke tid til. Hun ble ført opp som kadett 6. april 1888. Det var ingen offisersskole da, og hun hadde heller ikke uniform. Umiddelbart etter at hun ble offiser, ble hun og løytnant Amalie Olsen sendt til Kongsberg.

Etter et halvt år i Kongsberg, dro Hansen videre til Drøbak. I mellomtiden hadde hun gått to måneder på krigsskolen og ble utnevnt til kaptein.

## Fengsel
Etter fem måneder i Drøbak ble hun sendt til Kragerø for å åpne korps der, sammen med løytnant Augusta Skoog. 2. september 1889 åpnet Kragerø Korps. Vekkelsen startet og mange ble frelst. 
De lokale myndigheter så ikke på dette med blide øyne, og da det hadde vært noen tilfeller av sykdom, benyttet man dette som påskudd for å gi møteforbud for «den nye sekta». Men da det viste seg at ingen andre hadde noe lignende møteforbud, begynte offiserene å holde møter igjen. Dette resulterte i at Hansen fikk fem dager på vann og brød i fyllearresten, dømt for gateuro. I velkomstmøtet etter at hun slapp ut fra fengsel, ble 20 mennesker frelst.

## Tjeneste
I løpet av sin 42-årige tid i aktiv tjeneste, var Hansen hele tiden i menighetsarbeid, bortsett fra syv år i administrative stillinger ved Frelsesarmeens hovedkvarter. Hun hadde stillinger som korpsoffiser, divisjonssjef og assisterende feltsjef, noe hun var til hun ble pensjonist i 1930. I 1920-24 var hun leder for Frelsesarmeens ​barne- og ungdomsarbeid.

## Referanser


## Eksterne lenker
* «Bertha Hansen» i Norsk biografisk leksikon
Office of National Assessments

**Office of National Assessments** (**ONA**) var en australsk føderal etterretningsorganisasjon etablert i 1977 direkte underlagt statsministeren. ONA hadde ansvar for å evaluere og analysere internasjonal politisk, strategisk og økonomisk utvikling for statsministeren og ledende ministre i regjeringens sikkerhetskomité.

ONA var ikke en hemmelig organisasjon, men hadde en tilbaketrukket stilling i australsk politikk. Et kjent unntak skjedde imidlertid i 2001 da statsminister John Howard offentlig støttet seg på en analyse fra ONA om asylsøkere ombord på skipet MS «Tampa», i en hendelse som ble kjent som «Tampa»-saken. ONA-analysen ble senere lekket i sin helhet, og viste seg å være basert på intet annet enn pressemeldinger fra diverse regjeringsministre.

I desember 2018 ble ONAs oppgaver overført til Office of National Intelligence.

## Eksterne lenker
* Office of National Assessments
Skreppen

**Skreppen** (opprinnelig **Skreppvinni**) er en gård fra 1700-tallet ved Åmot i Modum kommune i Viken.

Ordet *skreppe* skal ha betydd elvedele, og ordet *vinni* skal ha betydd englandskap. Etterhvert ble navnet Skreppvinni forkortet til Skreppvin, og deretter til Skreppen. Familienavnet Skreppvin stammer fra gården.

På 1920-tallet tok Karl Skreppvin fra Skreppen tilbake Skreppvin-navnet.
Militærgrensen

**Militærgrensen** (ty. *Militärgrenze*) var fra det 16. til det 19. århundre et grenseområde, et såkalt *[[cordon sanitaire]]*, i Habsburgerriket mot Det osmanske rike. Det omfattet opprinnelig områder i Kroatia, *Den kroatiske militærgrensen*. Fra det 17. og 18. århundre omfattet det også *Den slavonske militærgrensen* og *Banat-militærgrensen*.

## Eksterne lenker
* Om militærgrensen, fra boken *History of the Balkans* (engelsk)
Vinni

:*For hiphop-artisten «Vinni», se [[Øyvind  Sauvik]]*
:*For halvøya i Finnmark, se [[Holmengråhalvøya]]*
**Vinni** er norrønt og betyr «enge-landskap» / «åpent landskap bestående av enger». Typisk er området der vikingene i sin tid oppdaget og kalte Vinland, som senere fikk navnet Amerika (oppkalt etter Ameriko), da de ankom østkysten av Canada (New Foundland – området) på sin ferd over havet fra Grønland.
Nordisk korsflagg

**Nordisk korsflagg**, **nordisk kors** eller **skandinavisk kors** er et flaggmønster som vanligvis assosieres med flaggene til de skandinaviske landene, hvor dette mønsteret oppsto. Korset symboliserer kristendommen, og det ligger sidelengs som et filipkors, med endene av korset helt ut til endene av flagget. Nordiske korsflagg skiller seg fra andre flagg med kors ved at den vertikale stripen i korset er forskjøvet mot flaggstangen.

Det første flagget med denne utforminga var det danske Dannebrog, som også er verdens eldste nasjonalflagg. Deretter fulgte Sverige, Norge, Finland, Island og enkelte undernasjonale enheter i disse landa. Det norske flagget var det første nordiske korsflagget med tre farger. Selv om mange flagg bruker det samme mønsteret, har de ulik historie og ulik symbolikk.

## De nordiske landas nasjonalflagg

Flag of Denmark.svg|Danmarks flagg
Flag of Finland.svg|Finlands flagg
Flag of Iceland.svg|Islands flagg
Flag of Norway.svg|Norges flagg
Flag of Sweden.svg|Sveriges flagg


### Autonome regioner med nordisk korsflagg

Flag of the Faroe Islands.svg|Færøyenes flagg
Flag_of_Åland.svg|Ålands flagg


## Regioner utenfor de nordiske landa med nordisk korsflagg

Fil:2007 Flag of Orkney.svg|Orknøyenes flagg
Fil:Flag of Shetland.svg|Shetlandsøyenes flagg
Fil:Flag_of_Caithness.svg|Caithness' flagg


## Litteratur
* Whitney Smith: *Flags through the ages and across the world*, McGraw-Hill Book Co, Maidenhead 1975
Severin

**Severin** er et mannsnavn dannet som en kortform av latinske *Severinus*. Opprinnelsen er det latinske familienavnet *Severus*, som betyr «streng, krevende». *[[Søren]]* er en opprinnelig dansk form av navnet.

## Utbredelse
*Søffrenn* var et vanlig mannsnavn i Norge på 1500-tallet. Over 130 personer med navnet er nevnt i Norske Lensrekneskapsbøker 1548-1567.
*Severin* var et populært navn i Norge i siste halvdel av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Peder Severin Krøyer (1851–1909), dansk maler og billedhugger
* Severin Worm-Petersen (1857–1933), norsk fotograf.  Medstifter og formann (1896–1906) av Fagfotografenes Forening (1894), æresmedlem fra 1912. Deltok på verdensutstillingen i Paris i 1900, der han fikk sølvmedalje for sitt fotografiske arbeide.
* Severin Freund (1988–), tysk skihopper, vinner av Verdenscupen i skihopping 2014/15

## Annen bruk av navnet
* Severin Suveren – en rollefigur spilt av Åsleik Engmark i NRKs presentasjon av fjellvettreglene rundt 1989.
* *[[Severin (TV-serie)|Severin]]* – en dokumentarserie med premiere på NRK i perioden 2015–2016; det har (per 2022) blitt laget tre sesonger av serien.

## Navnedag
*Severin* har navnedag i flere land, oftest 23. oktober. Den norske navnedagen er .

## Referanser


## Eksterne lenker
*
Sonde

**En sonde** er en teknisk innretning som fanger opp signaler (en slags "føler", overvåkning av noe) og sender dette videre til utstyr som ut fra disse signalene foretar seg (eller ikke foretar seg) hva utstyret er programmert/konstruert til å gjøre.

Signalene som fanges opp kan enten være elektriske, audio/akustisk (lyd) eller visuelle.

En sonde kan monteres/styres manuelt (gjerne elektrisk/elektronisk koblet til annet uststyr) eller den kan ved hjelp av tilpasset teknologi fjernstyres.

## Se også
* Radiosonde
Johan Christian Castberg

**Johan Christian Castberg** (født 1. februar 1911 i Bergen, død 6. november 1988 i Oslo) var en norsk kunstner og fiolinist, ofte vurdert som salongmaler. Selv vurderte han seg selv som en surrealistisk maler.

Castberg var sønn av konsertmester Torgrim Castberg, som døde av hjernehinnebetennelse i Paris i 1928. Castberg, som på dette tidspunktet var 17 år gammel, ble også rammet av sykdommen, men overlevde. Riktignok ble han døv på høyre øret, og måtte gi opp musikerkarrieren. Han satset da på sitt andre talent og ble tegner. 

I 1930-årene var han avistegner for blant annet Morgenbladet og Norges første interiør- og livsstilsmagasin Hus og Have. Etter andre verdenskrig etablerte han seg som portrettmaler, og utover på 1940-, 50- og 60-tallet portretterte han en rekke berømtheter i Norge og utlandet som Prins Eugen, Lord Mountbatten, Sophia Loren, Audrey Hepburn og Isaac Stern.

Castberg var bror av Katti Wankel.

## Referanser


## Litteratur

* Lundesgaard, Erik: "Norges glemte sosietets-maler", MAGASINET Kunst, juni, 2012
Hus og Have

***Hus og Have*** var Norges første interiør- og livstilsblad, etablert i 1930 av redaktør Katti Wankel. Hus og Have ble først gitt ut på Some & Co´s Forlag, men ble senere kjøpt opp av Gyldendal Norsk Forlag etter 
initiativ fra forlagsdirektør Harald Grieg. Bladet gikk inn *[[Alle Kvinners Blad]]* i 1937.
Hormontilskudd

**Hormontilskudd**, i dag kalt *menopausal hormonterapi* er en medisinsk behandling som brukes overfor kvinner i perioden før, omkring og etter menopause. Det eksisterer flere forskjellige typer hormonpreparater, enten som rene østrogenpreparater eller en blanding av østrogen og progestagener.

Disse legemidlene blir anvendt i forbindelse med menopausen for å hindre plager i overgangsalderen, slik som hetetokter, humørsvingninger, hodepine, hyppig vannlating samt redusert sexlyst.

Hos enkelte varer plagene forbundet med overgangsalder i kort tid, hos andre varer de livet ut. 

## Se også
*Hormon-substitusjonbehandling
*Menopause
Keysers gate (Oslo)

**Keysers gate** (1–15, 2–8) er en liten, men sentral gate i Oslo der den går fra der Akersgata går over i Ullevålsveien ved Trefoldighetskirken og Deichmanske bibliotek. Keysers gate ender opp ved baksiden av Tinghuset i Pilestredet. Gaten er oppkalt etter professor Jakob Rudolf Keyser (1803&ndash;1864). 

Som en kuriositet kan det nevnes at innescenene til Olsenbanden-filmene ble tatt opp i filmstudio i Keysersgate 1, der UKS ligger i dag, i de samme lokalitetene som Leif Juster brukte til sitt Søylen teater rett etter andre verdenskrig. Samme teater huset før det Studioteatret. I 1935 debuterte Wenche Foss i Søilen theater.

## Referanser


## Litteratur
*
Herøy kirke

**Herøy kirke** kan være:

* Herøy kirke (Møre og Romsdal), en arbeidskirke i Fosnavåg i Herøy i Møre og Romsdal.
* Herøy kirke (Nordland), en stenkirke på øya Sør-Herøy i kommunen Herøy i Nordland, på Helgeland.
Vågevannet

**Vågevannet** er en innsjø beliggende mellom Våge og Fjeldskår i Lindesnes i Agder. Vannet renner ut via en bekk til havet mellom Lillehavn og Øvre Våge. Det er blant annet ål i vannet. Vannet holder gode temperaturer om sommeren, og er et populært badested.

## Referanser
Assia Djebar

**Assia Djebar** (psevdonym for **Fatima-Zohra Imalayen**) (født 30. juni 1936 i Cherchell, død 6. februar 2015 i Paris) var en algerisk forfatter, oversetter og filmskaper. Hun gav ut femten bøker.

De fleste av Djebars verk handler om de hindringer som kvinner møter, og hun er ikke minst kjent for sin feministiske kamp for likestilling mellom kjønnene.

Djebar blir betraktet som én av Nord-Afrikas mest kjente og innflytelsesrike forfattere. 16. juni 2005 ble hun ble valgt til Georges Vedels etterfølger på sete nr. 5 i Det franske akademi, og ble dermed den første forfatter fra Maghreb til å oppnå en slik anerkjennelse.

Djebar ble i 1955 den første algeriske kvinne som ble utdannet ved École normale supérieure, som er et eliteuniversitet i Paris. I 1957 utgav hun sin første roman, *La Soif*. Hun tok psevdonymet Assia Djebar ettersom hun fryktet farens mishag. Året etter utkom romanen *Les Impatients*.

I 1980 giftet hun seg med den algeriske poeten Malek Aloula.

I 1996 mottok Djebar Neustadtprisen for bidrag til verdenslitteraturen, og året etter fikk hun Yourcenarprisen.

Djebar var professor i franskspråklig litteratur ved New York University.

## Litterære priser
Assia Djebar mottok en rekke litterære priser for sine verker:

* 1989 – Prix Liberatur de Francfort
* 1995 – Prix Maurice Maeterlinck (Brüssel)
* 1996 – Neustadt International Prize for Literature (USA)
* 1997 – Prix Marguerite Yourcenar (Boston, USA)
* Prix international de Palmi (Italia)
* 2000 – Friedenspreis des Deutschen Buchhandels (Frankfurt)
* 2005 – Prix international Pablo Neruda (Italia)
* 2006 – Prix international Grinzane Cavour pour la lecture (Torino, Italia)

Hun ble dessuten nominert til Nobelprisen i litteratur gjentatte ganger.

## Assia Djebar på norsk
* *Kjærlighet, fantasia*, oversatt av Karin Holter (Emilia, 2003), senere utgaver utgitt som *Kjærligheten, krigen: en mosaikk fra Algerie* (Agora). Originaltittel: *L'amour, la fantasia*
* *Skyggesøster*, oversatt fra fransk av Bente Christensen. (Gyldendal, 2007). Originaltittel: *Ombre sultane*
* *Stort er fengselet*, oversatt av Kari og Kjell Risvik  (Agora, 2010). Originaltittel: *Vaste est la prison*
* *Ingen steder i min fars hus*, oversatt av Kari og Kjell Risvik (Agora: 2011). Originaltittel: *Nulle part dans la maison de mon pére*

## Referanser


## Eksterne lenker
* 
* 
*  Offisiell hjemmeside
Mette Jacobsen

**Mette Jacobsen** (født 24. mars 1973 i Nakskov) er dansk svømmer og et av de største danske idrettsnavn noensinne.

Mette Jacobsen startet med å svømme som 6-åring i Nakskov Svømmeklub på Lolland. Hun svømmet i Nakskov inntil hun i 2000 ble ansatt som idrettsambassadør i Farum og skiftet til Farum Svømmeklub. I 2003 skiftet hun til West Swim Esbjerg.

Hun har vunnet 36 EM- og VM-medaljer og deltatt ved fem OL. Som den eneste svømmer har hun vært finalist ved alle fem OL. 15. november 2006 meddelte hun at hun ikke lenger kunne honorere kravene til å være landslagssvømmer, og konsekvensen var derfor at hun måtte stoppe sin meget lange karriere.

## Fakta
* Utdannelse: Fysioterapeut.
* Klubb: West Swim Esbjerg.
* Medaljer: 36 EM- og VM-medaljer, herav 32 individuelle. 3 VM-gull og 7 EM-gull.
* OL: Fem deltagelser. Finalist alle ganger som den eneste svømmer i verden. Beste plassering en fjerdeplass ved OL 2000.
* Andre titler: 52 World Cup-seire.
* Rekorder: 3 europarekorder, 66 individuelle nordiske rekorder, 131 individuelle danske rekorder.

## Hedersbevisninger
* Årets Fund (Politiken) 1988
* Årets Sportspræstation (BT) 1991
* Årets Sportsnavn (Jyllands Posten/DIF) 1991 og 1995

## Referanser


## Eksterne lenker
* 
* Mette Jacobsens hjemmeside
Jeg er Dina

***Jeg er Dina*** er en norsk-dansk-svensk dramafilm fra 2002 regissert av Ole Bornedal. Manuset ble skrevet av Bornedal og svenske Jonas Cornell. Det er basert på Herbjørg Wassmos roman *[[Dinas bok]]*. Filmen handler om lensmannsdatteren Dina som forvolder sin mors død og hva det gjør med henne som menneske.

Maria Bonnevie fikk Amandaprisen som beste kvinnelige skuespiller i 2002 for sin rolle som Dina. Filmen var også nominert som årets beste film.

Fiskum gamle kirke ble brukt til deler av innspillingen.

## Handling
Dina, som er datteren til lensmannen, er en helt vanlig jente helt til hun som femåring forårsaker morens død. Det fører til at Dina får sjokk og mister taleevnen. Hun har ikke noe nært forhold til sin far, og hun isolerer seg i sin egen verden. Når faren ansetter musikkstudenten Lorch som huslærer blir livet lettere. Dina har talent for musikk og cellospilling.

Når Dina blir 16 år gifter faren henne bort til sin kamerat Jacob. Etter en tid forårsaker Dina Jacob sin død. Jenta har et voldsomt følelsesliv med sterke erotiske lengsler. Dina har et seksuelt forhold til stallgutten Tomas og får med ham sønnen Benjamin, som hun ikke har noe morskjærlighet for. Hun lever i sin egen verden der hun føler hun har kontakt med sin avdøde mor, noe hun snakker åpent om til andre. Dina får seg en elsker, russeren Leo, og de har et langt kjærlighetsforhold. Når Dina tror at Leo skal reise bort for godt skyter hun ham. Hennes sønn Benjamin blir et forferdet vitne til det som skjer.

## Rolleliste (i utvalg)
* Maria Bonnevie – Dina Grønelv
* Bjørn Floberg – Edvard (Dinas far)
* Pernilla August – Hjertrud (Dinas mor)
* Gérard Depardieu – Jacob
* Hans Matheson – Tomas
* Mads Mikkelsen – Niels
* Christopher Eccleston – Leo Zhukovsky
* Søren Sætter-Lassen – Chris Lorch

## Referanser


## Eksterne lenker
* 
* ''Jeg er Dina'' hos NFI
*